Col·lecció de moments: Finestres de Ceret a la llibreta de camamilla\nFinestres de Ceret a la llibreta de camamilla\n-Tanca, noieta, tanca aquest finestral, tanca'l, dona! Estaràs millor. Deixaràs fora, aquesta buidor que es va instal·lant a dins, aquest aire tebi que et gela sovint, les paraules i gestos que et confonen. Tanca'l!\n- Ja tancaré...\n- Va, dona, tanca.\n- Ja tanco, ja tanco, un moment... un moment...\nPublicat per Carme Rosanas a 20:36\nlolita lagarto 19 de setembre de 2012 a les 20:42\na vegades costa tancar..doncs que vingui un corrent d'aire i doni un cop de mà..!:)\nquin dibuix més bonic, com m'agrada Ceret!\nCarme 19 de setembre de 2012 a les 20:45\nGràcies! A mi també m'agrada molt Ceret! I pel que fa a tancar, a vegades esperem coses que sabem que ja no arribaran mai més i sí s'ha de tancar al menys aquesta esperança.\nAssumpta 19 de setembre de 2012 a les 20:46\nUna aquarel·la FAN-TÀS-TI-CA!! MAGNÍFICA!! Què bé et queden les finestres, els balcons, les baranes, les plantes... tot!! :-))\nCarme 19 de setembre de 2012 a les 20:48\nMoltes gràcies, guapa!\nsargantana 19 de setembre de 2012 a les 22:17\nm'agradan tant els teus dibuixos que quan se t'acabi la llibreta em comprometo a subministrarten mes...jajajjajaj\nCarme 19 de setembre de 2012 a les 22:19\nEncara em falten unes quantes pàgines, però fa dies que penso que qui sap si el destí d'aquesta llibreta és tornar a Figueres! :) I mira, que encara no sabia que eres interessada :D he, he, he... gràcies, guapa!\nGalionar 19 de setembre de 2012 a les 22:49\nUn dibuix preciós, Carme; que bé que et queden les finestres, balcons i finestrals! Jo no tancaria en aquest cas, sinó que faria ben bé el contrari:\n-Obre’l, noieta, obre aquest finestral de bat a bat, obre’l del tot, dona! Estaràs millor. Que fugi cel enllà aquesta buidor que s’ha instal•lat a dins, aquest aire tebi que et gela sovint, les paraules i gestos que et confonen. Obre’l del tot!\n-Va, dona, obre’l.\n-Ja l’obro, ja l’obro, un moment… un moment.\nPerò és clar, ja no seria la teva història sinó la meva. Una forta abraçada!\nCarme 19 de setembre de 2012 a les 22:56\nDoncs mira, Galionar, m'agrada més la teva que la meva! Gràcies i una abraçada.\nSílvia 20 de setembre de 2012 a les 8:37\nTrobo magnífiques aquestes finestres, una mica obertes perquè hi corri l'aire. Una abraçada!!\njoan gasull 19 de setembre de 2012 a les 23:07\nCada dia millor,faràs apujar les llibretes :-)\nCarme 19 de setembre de 2012 a les 23:16\nEi, ei, ei... que jo amb el preu no hi tinc res a veure! ;)\nXeXu 19 de setembre de 2012 a les 23:13\nÉs molt xula l'aqurel·la, la porta està oberta de veritat!\nCarme 19 de setembre de 2012 a les 23:17\nsa lluna 19 de setembre de 2012 a les 23:29\nBalcons i finestres, sempre et queden precioses!! i crec, que sí, que hauria d´obrir tot per renovar l´aire, tancar les portes i finestres porta més fosca a l´ànima...Si el sentit és donar fi a un mal moment, llavors si cal tancar ben fort i començar de nou.\nM´agraden les teves pinzellades, cada cop més hi vas deixant el cor i això es nota, dia rere dia.\nCarme 20 de setembre de 2012 a les 8:35\nEm feu pensar que l'ànima, com les finestres, no es pot tenir ni sempre oberta del tot ni sempre tancada del tot. A cada moment... ens cal una cosa diferent.\nGràcies, lluneta, bon dia!\nGlo.Bos.blog 20 de setembre de 2012 a les 0:28\nA vegades costa tancar/trencar.\nEl dibuix m'agrada molt.\nCarme 20 de setembre de 2012 a les 8:36\nmontse 20 de setembre de 2012 a les 9:35\nNo m'estranya que la noieta es resisteixi a tancar el finestral...A Ceret es respira un aire molt diferent!!... Jo encara el recordo!!\nPotser serà bo que deixi obert el finestral i que ventili aquests aires insans que porta dins!!\nQuina quantitat de detalls per observar en el teu dibuix!!.... Aquesta "llibreta de camamilla", me la imagino com un petit tresor teu.I a més, m'agrada molt com l'has retrata't.\nCarme 20 de setembre de 2012 a les 14:06\nGràcies, Montse, a vegades em costa que em quedin bé les fotos... sempre dic que no són el meu fort, la llum, l'enfoc. Em faria falta una fotògrafa com tu per retratar-me els dibuixos. :) Una abraçada.\nJpmerch 20 de setembre de 2012 a les 15:02\nDoncs no sé, amb la calor que fa, jo la deixaria. Han caigut quatre gotes i ara a suar.\nCarme 20 de setembre de 2012 a les 23:44\nOberta, oi? Et faré cas Jp!\nM. Roser 20 de setembre de 2012 a les 20:15\nNo Carme, que no la tanqui, que entra un aire fresquet perfumat de l'olor de la terra mullada...\nM'heu convençut totalment... que quedi oberta, doncs!\nAlba 20 de setembre de 2012 a les 21:07\nFas uns dibuixos tan reals..... sembla que en qualsevol moment pot apareixer la noia a tancar el finestral!\nCarme 20 de setembre de 2012 a les 23:45\nLes finestres se'm donen bé! :) Les noies no gens... per això s'amaguen!\nEutrapèlia 21 de setembre de 2012 a les 1:58\nCeret! Jo hi vaig passar un cap de setmana romàntic ara ja fa uns anys... Quins records, a través del teu dibuix!\nTractor a la llibreta de camamilla\n254 è Joc literari de Tens un racó dalt del mó...\nEls colors al carrer - 4 - verd\nEntrada de tardor poètica. Conte breu\nEls tres músics - Relats conjunts\nEls colors al carrer - 3 - Groc\nEls colors al carrer -2 - Vermell\nJoc literari 253 - Un món tan fràgil\nEls colors al carrer 1 - Blau\nMoleskine gegant 15 - Racó del poble de La Roca\nPost 1300 a Antaviana - Proposta de joc cre...\nUn pas darrere l'altre - Joc literari 252\nLLibreta de camamilla\nPassejant pels carrers\nQui diu cafè


Ecodiari: La tragèdia de l'incendi dels Pinars de Lloret: 21 morts trenta anys després\nLa tragèdia de l'incendi dels Pinars de Lloret: 21 morts trenta anys després\nVeïns i Ajuntament van fer una homenatge a les víctimes\nUna quarantena de veïns de la urbanització Els Pinars de Lloret de Mar (la Selva) i membres del consistori han homenatjat aquest divendres amb la descoberta d'un monòlit la memòria de les 21 víctimes mortals de l'incendi forestal que el 7 d'agost de 1979, just fa 30 anys, va arrasar aquest complex residencial.\n"Ho recordo amb molta tristesa. Les víctimes eren famílies de Badalona i Barcelona que feia poc que s'havien comprat les parcel·les i no coneixien la urbanització", va explicar l'Eduard López, veí dels Pinars. "En veure's sorpresos pel foc van decidir pujar muntanya amunt. Una mala decisió perquè la urbanització no tenia sortida i van anar a parar a un cul-de-sac", va lamentar López.\n"Les 21 persones van agafar un corriol molt poc transitat i van quedar atrapades en un barranc. El foc els va agafar ràpidament morint ofegats i quedant després totalment carbonitzats", ha explicat en Francisco Costa, taxista jubilat i veí del carrer Andorra de la urbanització des de fa més de quatre dècades. "Una verdadera llàstima perquè varen anar a morir a només 25 metres de la carretera general, que en aquella època feia més volta que l'actual, però ells no ho sabien", ha assenyalat Costa, que considera que la desconeixença del terreny i les presses per l'avanç imparable del foc van desembocar en la tragèdia. "Nosaltres portàvem temps aquí i vam decidir anar cap avall perquè sabíem que amunt no hi havia sortida", va puntualitzar el veí.\nL'exalcalde de Lloret de Mar i cap de Bombers d'aquella època, Jordi Martínez, va ser un dels primers a arribar a la urbanització aquell 7 d'agost de 1979. "Fa 30 anys però puc recordar perfectament la pel·lícula. Quan vaig arribar, a la muntanya de l'Àngel ja hi havia tres focus actius", ha rememorat Martínez. "El fort vent de garbí impulsava la llengua de foc i en poques hores va arribar aquí, va saltar la carretera i va entrar a la urbanització", ha explicat l'exalcalde de Lloret. "Igualment, recordo amb nitidesa que algú va avisar que quedava gent a dintre la urbanització i per això vam agafar un cotxe de la policia local per anar a cercar-los, amb llums i sirena enmig del fum. No vam trobar a ningú", va afirmar Martínez.\nNomés quan es va poder controlar el foc, al cap de més de 30 hores, es va fer la macabra troballa de 21 cossos carbonitzats al fons d'un barranc i els seus cotxes al final del carrer de Bellmunt, en una placeta sense sortida. "Jo penso que hi va haver un líder que va ser l'encarregat de guiar el grup de persones, molt heterogeni, format per persones d'avançada edat, parelles de mitjana edat i, fins i tot, un nadó de només 9 mesos", ha enumerat l'excap de Bombers de Lloret de Mar. "No va saber identificar bé la zona perquè segurament no hi havia estat mai i es va anar endinsant dintre el bosc per anar a topar amb un barranc escarpat", ha comentat Martínez, que ha lamentat que per només 20 metres no haguessin trobat la sortida i la seva salvació.


Doncs que ho pagui l'Òmnium (Sebastià Alzamora)\nDoncs que ho pagui l'Òmnium\nSEBASTIÀ ALZAMORA 21/02/2012 00:00\nEmbalada com una mala cosa després del xut de vitamines que li han injectat a Sevilla, la senyora Sánchez-Camacho es va despenjar ahir amb unes declaracions en què advocava perquè "no se subvencionin organitzacions com Òmnium Cultural quan hi ha famílies que ho passen malament per pagar les escoles bressol o la sanitat". Olé tu salero , morena.\nÉs una idea tan bona que sembla mentida que a ningú se li hagués acudit abans. Al pressupost desglossat d'Òmnium per a l'any 2012 (que tothom qui ho vulgui pot consultar a la pàgina web de l'entitat: Omnium.cat) ens assabentem que una organització tan perillosa percep 468.700 euros mitjançant el conveni que té vigent amb la Generalitat, a més de 502.746 euros en concepte d'"ajuts públics per a activitats". Això, més un parell de busques, suma un total de 973.500 euros, que representen un 32,95% del pressupost de què disposa l'entitat presidida per Muriel Casals.\nAra fora bromes, mira que la gent d'Òmnium sempre ha fet gala de les virtuts de l'austeritat i la transparència (a l'última Nit de Santa Llúcia, sense anar més lluny, als convidats no se'ls van servir ni ganxitos ), però la voraç Sánchez-Camacho no en té prou. I és que és obvi que amb aquest dineral que Òmnium dilapida en cultura, llengua i país (brrr) es podria construir una escola bressol a cada comunitat de veïns i dotar cada CAP amb un quiròfan equipat amb tecnologia punta. És més: no sé per què la presidenta del PP català es conforma a assenyalar només Òmnium, quan l'idoni seria suprimir tots els ajuts que es destinen a entitats culturals catalanes i invertir aquests diners en necessitats més peremptòries. Quantes carreteres no asfaltaríem amb l'escandalosa morterada que es gasta l'administració en les agrupacions sardanístiques? Quants mestres no podríem formar amb els calés que es malgasten a la Patum de Berga i a l'Associació de Puntaires de Santa Gaudiosa de l'Esquellerinc? Uns diners que, a més, i com és també de domini públic, no van mai a finançar les presumptes activitats culturals que les respectives entitats fan figurar com a finalitats als seus estatuts, sinó que es desvien obscurament al servei de la instrucció i el rentat de cervell del jovent en la perversa ideologia del nacionalisme talibanesc. I ja que hi som, no sé com la senyora Sánchez-Camacho no exigeix que s'elimini la conselleria de Cultura i que es posi el conseller Mascarell a repartir-ne el pressupost entre els pobres, a fi de combatre la xacra de l'exclusió social.\nAixò sí: posats a fer demagògia barata, la ufanosa Camacho faria bé de demanar que la modesta quantitat que destina el govern d'Espanya a l'Instituto Cervantes (103 milionets d'euros de res, que es gasten a difondre i promocionar arreu del món la formosa llengua espanyola) es destinessin, posem per cas, a finançar les pensions o les prestacions d'atur. Que se'ns vulguin carregar la llengua i la cultura (i el país), mira, passi; ja hi estem avesats. Però que a sobre ens ataquin amb bajanades, això ja no té consol.


Republicanisme ▸ Arrels Democràtiques\nSetmanari polític publicat a Manacor entre abril de 1935 i juliol de 1936. D’ideología esquerrana, incloïa abundants notícies locals i mantengué diverses polèmiques amb Voz y Voto. En fou director Miquel Duran Rosselló, i hi col·laboraren Antoni Amer Llodrà, Jaume Lliteras, Miquel Morey i Antoni Quetglas, entre d’altres. El seu director i alguns dels seus […]\n(Palma 1903 – 1970) Periodista, poeta, crític d’art i dibuixant. Cursà el batxillerat a Eivissa, d’on era natural el seu pare, i els estudis de Comerç (1920-24) a Palma. De molt jove va col·laborar a la premsa eivissenca i a la revista mallorquina Baleares. Del 1921 fins al 1936, formà part de la redacció d’El […]\n(Alger ? s. XIX – Barcelona 1942) Professor i polític. Fou catedràtic de francès de l’Institut Balear i de l’Escola Normal, de Palma. Aficionat a l’arqueologia, excavà, amb Andreu Crespí Salom, la cova prehistòrica de Son Mulet (Llucmajor) i publicà diversos treballs en el Butlletí de la Societat Arqueològica Lul·liana (1928-30). Reuní i classificà un […]\nAntoni Maria Sbert Massanet\n(Palma 1901 – Mèxic 1980) Polític. Es titulà en enginyeria agrònoma i ciències polítiques a Madrid, on es destacà com a dirigent del moviment estudiantil contra la Dictadura de Primo de Rivera. Fou un dels fundadors (1927) de la Federació Universitària Escolar -FUE-, de la qual fou president (1928). A causa d’aquestes activitats fou detengut […]\n(Algaida 1907 – Palma 1954) Dramaturg, poeta i glosador. Fill de Llorenç Capellà Garí i pare de Llorenç Capellà Fornés. Mestre nacional, exerci a Montcada i a Sants (Catalunya), on col·laborà en revistes esquerranes com Cultura obrera i a les mallorquines La Razón, d’Algaida i La Voz de Porreras. A la Guerra Civil, lluità com […]\n(Binissalem 1895 – Mèxic 1944) Polític. Es llicencià en medicina, especialitat d’odontologia. Militant del Partit Republicà Federal de Mallorca –PRFM-, el 14 d’abril de 1931 féu part de la Comissió Gestora que prengué possessió de l’Ajuntament de Palma. Fou regidor i batle de Palma (gener-desembre de 1933) i durant la seva gestió destacà la tasca […]\nLi deien En Rinya. Tenia uns quaranta anys i era casat. Ofici: foraviler. Partir: Esquerra Republicana. Forma part d’una familia durament represaliada, car era germà del batle Antoni Mateu i cunyat d’Andreu Paris, ambdós morts. El detingueren el denou de juliol del trenta-sis, mentre prenia cafè en el Centre Socialista i l’empresonaren a Can Mir. […]\nSetmanari republicà d’esquerra editat a Palma entre gener de 1934 i gener de 1936. Fou l’òrgan d’Acció Republicana de Mallorca i d’Esquerra Republicana de Balears -ERB-. Oferia informació de Mallorca, de Menorca i de Barcelona, principalment. Criticà el caciquisme, el govern radical-cedista, Joan March Ordinas –Verga– i els regionalistes conservadors mallorquins. Dugué a terme campanyes […]\nButlletí d’informació de periodicitat irregular. aparegut a Barcelona el juny de 1937. Se n’editaren dotze números fins al gener de 1938. Fou l’òrgan oficiós dels militants d’Esquerra Republicana Balear refugiats a Catalunya durant la Guerra Civil i mantingué una línea unitària anti-feixista. Publicava principalment noticies sobre les activitats polítiques i militars dels esquerrans mallorquins a […]\n(Sóller 1914 – 2006) Neboda de Maria Mayol. Son pare va ser afusellat i sa mare, una activista política germana de Maria Mayol, col·laborà en la fundació d’una institució que es deia Foment de la Cultura de la dona a Sóller. El setembre de 1936 varen detenir primer el seu pare i després la resta […]\n(Madrid 1894 – 1972) Escriptor i polític. Adscrit a l’avantguardisme, és un dels més destacats autors de la literatura deshumanitzada i intel·lectualista del primer terç del s.XX. Destaquen les seves obres poètiques Umbrales (1918) i Signario (1923), les narracions Pájaro pinto (1927) i Luna de Copas (1929), i Romea o el comediante (1931). El 1936, […]\nSe conoce por Sexenio Democrático o Revolucionario el periodo de la historia de España transcurrido desde el triunfo de la revolución de septiembre de 1868 hasta el pronunciamiento de diciembre de 1874 que supuso el inicio de la etapa conocida como Restauración. En la actividad política de estos años se advierte la participación de cuatro […]\nNiceto Alcalá-Zamora y Torres (n. Priego de Córdoba, España, 6 de julio de 1877 – †Buenos Aires, Argentina, 18 de febrero de 1949). Abogado y político español, fue primer presidente de la Segunda República española. Primeros años Abogado de gran prestigio, inició su carrera política siendo muy joven dentro del Partido Liberal del conde de […]\nAntoni Rovira Virgili\nAntoni Rovira i Virgili (Tarragona, 1882 – Perpinyà, 1949) fou un periodista i polític català, militant d’Esquerra Republicana de Catalunya i President del Parlament de Catalunya a l’exili. Es casà amb Maria Comas, amb qui marxà a viure al barceloní barri d’Horta. Va tenir dos fills: la Teresa i l’Antoni. Amb la fi de la […]\n(Barcelona 1888 – Mèxic 1961) fou un polític i escriptor català. Regidor de l’Ajuntament de Barcelona, posteriorment fou diputat al Congrés dels Diputats i Ministre d’Economia del govern republicà (1931) Biografia Va néixer el 20 de gener de 1888 a la ciutat de Barcelona, fill del notari Josep Nicolau i Anna d’Olwer, d’ascendència irlandesa. L’any […]\nEnric Prat de la Riba i Sarrà (Castellterçol, 29 de novembre de 1870 – 1 d’agost de 1917), advocat i periodista, fou el primer president de la Mancomunitat de Catalunya (1914 – 1925) i un dels principals artífexs del ressorgiment del sentiment nacional català del segle XIX. Participà en la redacció i aprovació de les […]\nBonaventura Gassol i Rovira, més conegut com a Ventura Gassol, ( La Selva del Camp, Baix Camp 1883 – Tarragona 1980 ) fou un destacat poeta i polític català. Biografia Va néixer el 6 d’octubre de 1883 a la població de La Selva del Camp, situada a la comarca del Baix Camp. El 1903 va […]\nEl Pacte de Sant Sebastià és el nom que reben els acords a que van arribar, el 17 d’agost de 1930, a Sant Sebastià, els representats republicans de tot l’estat espanyol, per pactar la instauració de la República i liquidar la monarquia borbònica. Comitè Revolucionàri convertit en el govern provisional de la República, d’esquerra a […]\nNicolás Salmerón Alonso (Alhama la Seca, (Almeria), 10 d’abril de 1838 – Pau, (França), 20 de setembre de 1908), polític, escriptor i filòsof krausista, fou president de la Primera República Espanyola, ministre de Justícia del govern d’Estanislau Figueras i President del consell de Ministres (1873). Reprimí l’aixecament cantonal. Dimití per no signar unes sentències de […]


[es] [en] >>> 2003.11\nplaca del darrere d'una taula giratòria enquadernació de virginia wolf de eupalinos de paul valéry dipòsit sedimentari ferri en el llac superior fils de fibra òptica 12 plomes de dibuix classificades lexigrafik#044\npedernal* és una varietat de quars, que es compon de sílice amb molt petites quantitats d'aigua i alúmina. és compacte, de fractura concoidea, transllúcid en les vores, llustros com la cera i en general de color gris groguenc més o menys fosc. ferit per el ferro produeix espurnes. en llenguatge figurat s'assimila a una cosa de gran duresa, en qualsevol de les espècies, encara que el seu interès aquí resideix en la seva capacitat de provocar la espurna\ntal vegada siguem un verb un xic desenfocat en construcció permanent, però continuem estimulant el cavall al galop, preservant una ètica correcta; en tots els assumptes és essencial tenir un acostament fresc. segurament no hi ha res amb excepció del sol propòsit del moment present. la vida sencera és una successió de moment rera moment. si un entén completament el moment actual, no hi haurà res més que fer, i res que deixar de perseguir. algú va dir una vegada 'mai vaig saber sobre guanyar d'inici a fi, tan sols com no estar per darrere en una situació.' - 'a força de construir, va dir-me somrient, crec que vaig acabar construint-me a mi mateix' - 'construir, conèixer-se a si mateix ¿seran dos actes o no?'


La Conferència de Nacions Unides sobre el comerç internacional d'armes finalitza sense acord | Consumer\nLa Conferència de Nacions Unides sobre el comerç internacional d’armes finalitza sense acord\nEls impulsors de la campanya responsabilitzen del fracàs a un petit grup de governs, entre ells el d'Estats Units\nA pesar que la majoria dels governs, inclòs el de la Unió Europea i els de la major part dels països africans i llatinoamericans, recolzaven la imposició de controls més estrictes sobre el comerç internacional d’armes petites i lleugeres, la Conferència de Nacions Unides sobre Armes Lleugeres va concloure a Nova York sense un acord sobre aquest tema.\nEls impulsors de la campanya “Armes baix control”, promoguda per ONG com Amnistia Internacional (AI) i Intermón Oxfam, consideren que un petit grup de governs és el responsable d’aquest fracàs i acusen a Estats Units d’haver mantingut la posició més hermètica. No obstant això, no només la posició d’Estats Units ha impedit l’èxit de les negociacions. Altres països com Cuba, Índia, Iran, Israel i Pakistan van bloquejar els intents d’acordar uns controls globals sobre el comerç d’armes lleugeres.\nLes ONG van assegurar que la posició d’Espanya va ser ben diferent. A aquest respecte, el responsable d’AI en la campanya, Ricardo Magán, va recordar la intenció expressada pel president José Luis Rodríguez Zapatero de lluitar per un tractat internacional sobre el comerç d’armes. Espanya hauria de significar-se públicament en Nacions Units i ser un dels països que abanderi la necessitat de tenir aquest tractat”, va insistir Magán.\n“El món ha estat ostatge d’una ínfima minoria de països. Al ritme actual de morts, unes 12.000 persones han estat assassinades per armes lleugeres durant les dues setmanes que ha durat aquesta conferència. Aquestes persones han estat traïdes”, va assegurar per la seva banda la responsable de l’àrea de conflictes d’Intermón Oxfam, Irene Milleiro.\nAra, després del fracàs de la conferència, la campanya traslladarà les seves reivindicacions a l’Assemblea General de Nacions Unides, que abordarà aquesta qüestió a l’octubre. Les decisions en aquest òrgan són adoptades habitualment en votació, per la qual cosa un petit grup de països no podria bloquejar avanços en el control de les armes com ha ocorregut aquesta vegada.\narmes comerç onu-ca


El conveni colectiu com a font de dret: què passa quan el conveni ja no és vigent. - Articles - Gestoria Mongay\nEl conveni colectiu com a font de dret: què passa quan el conveni ja no és vigent.\nSegueix essent aplicable un conveni col·lectiu caducat? La reforma laboral de 2012 va suprimir la denominada ultraactivitat dels convenis col·lectius. Tanmateix, el Tribunal Suprem ha limitat l'abast d'aquesta supressió.\nLa Constitució espanyola de 1978 va establir l'autonomia normativa de les organitzacions sindicals i empresarials, mitjançant la negociació col·lectiva. Fruit de la negociació col·lectiva són els convenis col·lectius, que formen part del sistema de fonts de regulació de les relacions laborals. Això és, el conveni col·lectiu forma part integrant de l'ordenament jurídic: encara que jeràrquicament subordinat a la Llei, té una capacitat similar a aquesta per generar drets i obligacions, una «força vinculant» que, segons el Tribunal Constitucional, permet considerar-los autèntiques normes jurídiques.\nTota la construcció del Dret del Treball s'articula sobre la base de la posició de feblesa del treballador en la relació laboral, encara que en determinats casos, especialment en petites empreses, aquesta situació de desequilibri pugui no ser real. La reduïda mida de moltes empreses, la precarietat de la situació econòmica i la infinita casuística fan que cada cas sigui un món i el que és innegable en grans empreses pot ser que sigui discutible en altres casos.\nNo obstant això, aquesta presumpta situació de desequilibri explica la funció de contrapès que s'encomana al dret laboral, que ha passat a convertir-se en un sistema de límits a l'autonomia individual, tant de l'empresari com del treballador. Per tant, les prescripcions del conveni col·lectiu vinculen a ambdues parts i, en particular, a l'empresa.\nUn dels continguts més rellevants del conveni col·lectiu és la determinació de la retribució mínima en funció de la categoria laboral de cada treballador. Amb la qual cosa, és evident que l'empresa no pot satisfer salaris que estiguin per sota del mínim establert en el conveni col·lectiu.\nQuè passa quan un conveni ja no està vigent i no ha estat prorrogat o aprovat un nou conveni?\nPer garantir que els acords continguts en el conveni no queden desfasats temporalment, l'eficàcia d'un conveni col·lectiu és limitada en el temps, això és, el conveni s'aprova per a un període determinat, que sol ser d'uns anys. Passat aquest període, les parts (representants de les empreses i dels treballadors) han de negociar novament. La qüestió clau que es planteja aqui és què passa si, una vegada transcorregut el període d'eficàcia del conveni, les parts no arriben a un nou acord i, per conseqüència, no pot aprovar-se un nou conveni col·lectiu.\nLa solució que s'adopti no deixa de ser una qüestió de caràcter polític. Amb anterioritat a la reforma laboral, existia la denominada ultraactivitat dels convenis col·lectius. El concepte de ultraaactivitat implica que, una vegada finalitzat el període de vigència d'un conveni col·lectiu, a falta d'un nou acord o de pròrroga del mateix, es consideren plenament aplicables les condicions de treball establertes en el mateix.\nNo obstant això, la reforma laboral materialitzada en la Llei 3/2012 va suprimir la ultraactivitat dels convenis col·lectius, sempre que alguna de les parts realitzi la denúncia del conveni. En tal cas, el cessament dels seus efectes es produeix en el termini d'un any des de la denúncia del mateix.\nAquesta modificació va plantejar una infinitat de dubtes a tots els agents del món jurídic, per decidir com operaven en absència de conveni. Això és, si se suprimeix la ultraactivitat, cal entendre que el conveni no existeix, amb la qual cosa, l'empresa no està vinculada pel salari mínim de conveni i pot establir lliurement el salari que pactin ambdues parts?\nLa resposta és que no. La supressió de la ultraactivitat implica que passen a aplicar-se les condicions recollides en el conveni immediatament superior. En tal cas, no hi ha buit legal, ja que podem acudir a la regulació continguda en tal conveni.\nEl problema es produeix, per tant, si no existeix conveni d'àmbit superior. En tal cas, serien aplicable l'Estatut dels Treballadors i altres normes mínimes, com la normativa reguladora del salari mínim interprofessional. No obstant això, el Tribunal Suprem ha matisat aquesta situació. En particular, en la polèmica Sentència de data 22 de desembre de 2014, el Tribunal estableix que als treballadors amb contracte vigent al moment en què finalitza la ultraactividad del conveni se'ls han de respectar les condicions que tenien contractualitzades en aquesta data. No obstant això, aquestes condicions passen a ser drets adquirits i no mínims de conveni, per la qual cosa podrien ser modificades per la via de la modificació substancial de les condicions de treball.\nPerò què passa amb els treballadors contractats amb posterioritat a la finalització de la ultraactivitat? Aquests contractes no estan vinculats pel conveni denunciat; en conseqüència, l'empresa no està vinculada pel mínim salarial de conveni, sinó únicament per les quanties del salari mínim interprofessional, que poden estar desfassades respecte de les necessitats d'una persona per atendre les seves necessitats vitals.\nEn qualsevol cas, l'aplicació dels convenis col·lectius és una qüestió que sempre és polèmica per la seva complexitat jurídica i per la magnitud i importància dels interessos en joc. Per estudiar qualsevol tema en particular, és convenient contactar amb un bon despatx professional especialitzat en temes de dret laboral.


LA DO MONTSANT COMPTARÀ AMB UN ESTAND TEMÀTIC A LA FIRA DEL VI DE FALSET | DO Montsant\nEn el marc de la fira, la Denominació d’Origen Montsant organitza una sèrie de tastos dirigits tant a professionals com a públic final. Dissabte 5 de maig (10h) tindrà lloc el primer d’aquests tastos, amb una nova edició del Tast del Decenni, on enguany es tastaran 12 referències del 2008. Aquest és un dels esdeveniments més esperats de la Fira del Vi, ja que suposa una ocasió única per comprovar com han evolucionat els vins 10 anys després, i permet també avaluar com els factors que van marcar la collita d’aquell any han condicionat la qualitat d’aquests vins avui en dia. El tast serà conduït per Joan Asens, membre del Consell Regulador de la DO Montsant, i tindrà lloc al Parc Tecnològic del Vi VITEC.\nEl mateix dissabte 5, però a la tarda (18h), tindrà lloc el segon dels tastos. En aquest cas serà un tast dirigit per Sergi de Lamo, director general del VITEC, i centrat en els estudis de caracterització de les garnatxes i les carinyenes del Montsant. Durant el tast es presentaran els resultats dels estudis d’aquest projecte que es va iniciar al 2016, i que ha permès descobrir les tipicitats d’aquestes varietats, les dues més característiques de la zona. El tast tindrà lloc a l’Espai Wine Lover, situat al recinte de la Fira del Vi.\nDiumenge 6 (13:30h) serà el torn dels tastos més dirigits al públic final. Un passeig pels vins de la DO Montsant és el nom d’aquesta activitat que buscar apropar al públic la varietat de matisos de la DO Montsant pel que fa a sòls, climes, varietats històriques, vins tant negres com blancs i rancis... En definitiva, un tast que servirà per aprofundir en tots els elements que defineixen la DO Montsant i que configuren la seva identitat. El tast tindrà lloc a l’Espai Wine Lover de la Fira, i estarà guiat per Pep Aguilar i Sergi Montalà.\nL’estand de la DO Montsant en aquesta edició de la Fira del Vi tindrà una temàtica específica: promocionar la diversitat de sòls dins del territori. L’objectiu és donar a conèixer als assistents com aquesta diversitat de sòls i zones dins el territori es trasllada als vins, donant lloc a l’àmplia i variada gamma de vins Montsant.\nEls visitants podran descobrir i experimentar amb els sòls, conèixer les seves singularitats i, després, apropar-se als cellers presents a la fira per poder tastar els vins sorgits d’aquells sòls, i conèixer així de primera mà les singularitats de cada referència en relació al sòl al qual pertany.\nDurant els dies de la Fira, la trentena de cellers de la DO Montsant que hi participen estaran presentes a molts dels actes que conformen el programa d’aquesta edició i que es desenvoluparan a diferents pobles del Priorat.\nEntre els actes més destacats, la 4a edició de Food Trucks Masroig (dissabte 5, a partir de les 12h), una alternativa gastronòmica on poder maridar tapes amb els vins del Celler Masroig; Vermusic & Coop (dissabte 5, a les 12h), una trobada que arriba també a la 4a edició a la plaça de la Cooperativa Falset Marçà i que enguany comptarà amb l’actuació musical dels Strombers; Tasta els Reserva del Montsant! (dissabte 5 a les 13:30) una activitat que organitza el Celler Ronadelles a l’Espai Wine Lover de la Fira, i que permetrà als assistents descobrir els secrets dels Reserves i Grans Reserves del Montsant; o La Nit de les Garnatxes (divendres 4, a les 23h), un dels esdeveniments més esperats de la Fira del Vi i que arriba enguany a la seva 12a edició. El Celler de Capçanes tornarà a vestir-se de gala per celebrar aquesta nit enogastronòmica i artística on la varietat estrella serà, un any més, la Garnatxa negra del Montsant.\nDilluns 7 de maig serà el torn dels professionals. A partir de les 10h, sommeliers, restauradors, distribuïdors, importadors i premsa especialitzada podran conèixer de primera mà la gamma de vins dels cellers que hi participen en la fira amb l’objectiu d’orientar la jornada cap a una trobada eminentment de negoci i potenciar així el vessant més professional de la Fira.\nLa Fira del Vi coincideix amb una nova missió inversa a la DO Montsant. En aquest cas un grup d’importadors alemanys visitarà la DO per aprofundir en el coneixement de les seves particularitats.\nL’agenda d’aquesta missió inversa serà diferent de les portades a terme en mesos anteriors degut a la seva coincidència en el temps amb la Fira del Vi. Les activitats començaran dijous 3 amb dos showrooms, un al matí i un altre a la tarda, on participaran dos grups d’11 cellers perquè el grup de visitants conegui al màxim nombre de productors que conformen la DO.\nDivendres 4 s’organitzarà un tour pel territori per explicar les varietats històriques i la diversitat paisatgística de la zona, amb tastos sobre el terreny per aprofundir en aquest coneixement. A la tarda, el grup participarà de la inauguració de la Fira del Vi, així com de la Nit de les Garnatxes al Celler de Capçanes.\nLa missió finalitzarà dissabte amb la participació del grup d’importadors en els tastos que la DO Montsant organitza per la Fira del Vi. El grup visitarà també la Fira per conèixer més a fons als productors que conformen la DO Montsant.\nFalset, 26 d’abril de 2018\n*Per a més informació o demanar assistència a algun dels actes de la DO Montsant:\nceller el masroig do montsant fira del vi montsant Venus La Universal Portal del Montsant mas de la caçadora Acustic Celler Coca i Fito Vinyes Domènech agrícola falset-marça Cooperativa Falset Marçà Celler Can Blau celler de capçanes orto vins zonificació Celler Laurona baronia del montsant Ronadelles Agrícola Serra Almos


Com seran les ZBE de Lleida, Girona, Tarragona i Reus? Primers mapes dels ajuntaments | Sostenible\nLes grans capitals catalanes estan començant a treballar els seus plans de zones de baixes emissions (ZBE), similars a la que ja funciona Barcelona. Les primeres que hauran de tenir els seus plans enllestits, abans del 2023, són les poblacions de més de 50.000 habitants. Així ho estableix la llei espanyola. A més, segons l'Acord per a la Millora de la Qualitat de l'Aire que van signar al març ajuntaments, diputacions i gestors d'infraestructures, abans del 2025, s'hi hauran d'afegir els municipis de més de 20.000 habitants.\nLleida: dos graus de restriccions\nA ciutats com Lleida, ja s'hi han posat a treballar de ple. Així, la Paeria vol tenir l'ordenança aprovada a la tardor, un cop tancat el procés participatiu obert a veïns, transportistes o conductors.\nD'entrada, preveuen dos graus de restriccions: als barris del centre de la ciutat i una part de Cappont, que és on es concentra la contaminació.\nHi haurà deu punts de control, amb 24 càmeres que detectaran els infractors. Pots veure'n els detalls en aquest vídeo:\nGirona: pendent del procés participatiu\nA Girona també han posat en marxa un procés participatiu per definir la zona de baixes emissions a la ciutat. Ja tenen el mapa més o menys definit, però hi ha poques concrecions sobre com implantar aquesta mesura i quines restriccions o mesures compensatòries es posaran en marxa.\nEn tot cas, la ciutat ja treballa per tenir el pla tancat abans d'acabar l'any. En aquest vídeo n'hi ha tots els detalls:\nTarragona: dues fases per implantar la ZBE\nLa primera fase de la futura zona de baixes emissions comprendrà des de la Part Alta i els Eixamples fins a la zona del port.\nReus: inclourà la zona més comercial\nLa redacció del projecte de zona de baixes emissions encara no està enllestit, però el que ja se sap és que inclourà el tomb de ravals, on es concentra l'activitat comercial de la ciutat.\nPer a més detalls dels plans per implantar les zones de baixes emissions a Tarragona i Reus, mira aquest vídeo:


Nou punt d'informació del Parc Natural de l'Alt Pirineu - Sala de premsa. Generalitat de Catalunya\nNou punt d'informació del Parc Natural de l'Alt Pirineu\nLa directora general del Medi Natural, Núria Buenaventura, serà demà dimarts, 16 de desembre, al Pallars Sobirà per visitar diferents espais del Parc Natural de l’Alt Pirineu. Acompanyaran la directora el president del Parc Natural de l’Alt Pirineu, Martí Boada, i l’adjunt al director dels Serveis Territorials de Medi Ambient per a l’Alt Pirineu i l’Aran, Òscar Augé.\nA les 10:30 h, la directora visitarà el nou punt d’informació del Parc a la Vall Ferrera. Concretament, aquest nou centre, situat a Araós, municipi d’Alins, servirà com a centre d’informació turística per als visitants que accedeixin al Parc des d’aquest punt. Es tracta d’una caseta de fusta totalment equipada per tenir un/a informador/a turístic/a durant les èpoques de major afluència de visitants. L’actuació, completada el mes de novembre de 2008, també ha inclòs el condicionament de l’entorn (senyalització, murs de contenció, mobiliari urbà, enjardinament), i ha suposat una inversió total de 75.651 €. En aquest punt, la directora atendrà els mitjans de comunicació per explicar les actuacions que s’estan portant a terme al Parc.\nA continuació, la comitiva es desplaçarà a la Mollera d’Escalarre, l’única zona d’aiguamolls que té el Parc, al municipi de la Guingueta d’Àneu. En aquest espai, es preveuen una sèrie d’actuacions encaminades a garantir els objectius de conservació dels hàbitats i les espècies més rellevants, alhora que se’n promou la utilització turística sostenible. Concretament, es preveu fer-hi un sender de circumval·lació, adaptat a minusvàlids i dotat d’observatoris i d’altres equipaments per a l’observació dels ocells aquàtics, molt abundants durant la migració.\n10:30|.Punt d'informació del Parc a Araós|Alins (El Pallars Sobirà)\nLa directora general del Medi Natural, Núria Buenaventura, visitarà el nou punt d’informació del Parc a la Vall Ferrera


Les tres germanes ens porten de la mà a la meta\n30 març 2018 per F. Bragulat Deixa un comentari\nLES TRES GERMANES ENS PORTEN DE LA MÀ A LA META Dijous Sant, 29 de març del 2018 Josep M. Balcells, escolapi Péguy així les anomena en el seu poema “El pòrtic del misteri de la segona virtut”. Es tracta de les tres virtuts teologals, Fe, Esperança i Caritat. Destacant el paper de l’Esperança sobretot. […]\nArxivada a: Evangeli al dia, Josep M. Balcells Etiquetada amb: caritat, esperança, Esperit Sant, estimar, fe, Jesús, Joan, Quaresma\n1 octubre 2016 per F. Bragulat Deixa un comentari\nINTUÏCIONS, NOMÉS Diumenge XXVII de durant l’any, 2 d’octubre del 2016 Josep M. Balcells, escolapi Cada vegada que de nou obro l’evangeli i badat aquest sobre la taula m’agafa una esgarrifança de goig i de temor al mateix temps. ¿Com hi podem entrar sense unes preparacions prèvies? Primer amb l’aleteig de l’Esperit. És terra sagrada. […]\nArxivada a: Evangeli al dia, Josep M. Balcells Etiquetada amb: amor, caritat, covardia, Déu, esperit, evangeli, flama, Jesús, Llull, Onèssim, pau, seny\nPUNT I FINAL O PUNT I SEGUIT? Diumenge V de Quaresma, 13 de març del 2016Josep M. Balcells, escolapi Mai s’arriba al final de res. Ni que ho pugui semblar. El present sempre obre portes al futur. Sempre hi ha un més o un menys en tot el que vivim. Som corredors, runners, que se’n […]\nArxivada a: Evangeli al dia, Josep M. Balcells Etiquetada amb: caritat, estimar, evangeli, Fill, glòria, Jesucrist, Quaresma


Concurs de vídeos +Dones 2018\nInici > Concurs de vídeos +Dones 2018\nL’ETSE-UV convoca la concessió de premis a la realització de vídeos amb la millor idea per augmentar la presència de dones en l’àmbit de l’Enginyeria. Els vídeos han de mostrar la situació actual de les dones en el camp de l’enginyeria, què les motiva a elegir aquesta àrea i cóm és possible augmentar la presència de dones en aquest àmbit per disminuir la bretxa existent.\nEs podrà participar tant de forma individual com en equip. Són requisits:\n1. Estar matriculats/ades o ser professors/ores en el curs acadèmic 2017/2018 en alguna de les titulacions de grau, màster o doctorat de l’Escola.\n2. Realitzar un vídeo d’una duració màxima de 10 minuts, presentat per una dona membre de l’equip, en el qual es responga a dos preguntes: quin motiu li ha portat a elegir l’enginyeria i cóm creu que es podria augmentar la presència de dones en l’enginyeria.\n3. Que el vídeo siga original i inèdit.\n4. Que el vídeo estiga presentat en valencià, castellà o anglès.\n5. Cedir els drets d’imatge del vídeo d’acord amb les bases reguladores de la convocatòria http://links.uv.es/W0LEb0a\nEs concedirà 1 premi de 150 euros per a cadascuna de les següents categories:\nCategoria A: a la persona o l’equip que presente el vídeo amb major nombre de vots en el canal YouTube de l’ETSE-UV.\nCategoria B: a la persona o l’equip que presente el vídeo amb la millor idea.\nEn el cas que el vídeo amb la millor idea (categoria B) fóra també el més votat (categoria A), es concedirà un únic premi de 200 euros per dit vídeo, atorgant-se un premi de 100 euros al segon vídeo més votat en el canal YouTube de l’ETSE-UV.\nCal enviar, des del compte de correu de la universitat, a l’adreça actosetse@uv.es i abans de les 14 h del 7 de març de 2018:\n1. La sol·licitud de participació, d’acord amb el model http://links.uv.es/wEB1oAn\n2. La cessió de drets d’imatge http://links.uv.es/ecw6Voh\n3. El vídeo en format mp4\nCategoria A: en funció dels vots rebuts en el canal YouTube de l’ETSE-UV entre els dies 8 de març i 9 d’abril.\nCategoria B: atenent al criteri del jurat encarregat de valorar les idees, en el marc de l'activitat + Dones 2018 prevista per a l’11 d’abril.\nContacteu mitjançant actosetse@uv.es


2012 1029 Artur Mas i el sobiranisme líquid - Gironès per la independència\n2012 1029 Artur Mas i el sobiranisme líquid\nEficiència, amabilitat, capacitat d'establir aliances. El sobiranisme que encapçala Artur Mas no és compacte ni petri, sinó vaporós i esponjat com un cotó de sucre, de manera que conté molts intersticis pels quals podrien circular els seus adversaris. És a dir, espais de possible negociació. Vindria a ser un sobiranisme líquid, per utilitzar el celebèrrim adjectiu de Zygmunt Baumann. Una altra cosa és que, als susdits adversaris, aquesta qualitat líquida del sobiranisme convergent els sembli menyspreable o que, senzillament, se'ls escapi dels seus paràmetres d'anàlisi. Tot fa pensar que ells s'estimen més aferrar-se a les sobiranies pètries i indestructibles dels estats nació d'antany, mentre discursegen incongruentment sobre una Unió Europea en què s'han vist obligats a fer veure que creien, a toc de pito de frauMerkel. I aquesta sostracció de sobirania per dalt (la UE), combinada amb la liqüefacció del concepte per baix (Catalunya), els despista i els ultrapassa. I així els va.


1a Jornada dels Voltors a DHCAT a Girona | Club Rugby Tarragona\n1a Jornada dels Voltors a DHCAT a Girona\nEls Voltors de l’equip sènior jugaran el pròxim dissabte 16 de desembre, a les 16,45 h de la tarda, a Girona, a les instal·lacions del GEiEG, el primer partit de la Divisió d’Honor Catalana després d’haver-se classificat havent guanyat els nou partits de la fase prèvia, que ha tingut lloc des de finals de setembre fins fa 15 dies. A DHC, els nois dirigits per Jason Randell, s’enfrontaran, d’aquí fins a finals del mes de març, als equips del Manresa, CEU, INEF Lleida, Sant Cugat B, Sitges, Químic, Barcelona Blau, Gòtics, GEiEG i Garrotxa.\nTambé viatjaran el dissabte a Castelldefels els equips S14 i S18 que jugaran amb el CRUC el 2n partit de les lligues de Segona Catalana i Primera Catalana respectivament a les 12 i a les 13,30 h. L’equip S16 es queda a Tarragona on a les 13 h del migdia jugarà contra GEiEG. A les 15,30 h ho faran les noies de l’equip sènior femení que s’enfrontaran en el que serà el primer partit de la lliga de Segona Catalana amb les Crancs d’Osona.\nAl matí i a les instal·lacions del Complex Educatiu, entre les 10 i les 12 del migdia, l‘Escola del Rugby Tarragona organitza una nova Jornada de Portes Obertes amb la intenció de mostrar el nostre esport i que nous infants s’integrin al nostre Club. L’Escola dels Voltors compta avui dia amb una seixantena de jugadors i jugadores d’entre 4 i 12 anys; una bona oportunitat per a conèixer el rugby, els seus valors i la seva idiosincràsia.


Planning general estiu – Hola, som l'Esplai Xixell!\nHola, som l'Esplai Xixell!\nLudoteca i festes d’aniversari\nAPS Joves pel barri\nCap infant sense berenar\nServei de monitoratge a menjador\nMonitoratge colònies (suport professorat)\nCartes i Autoritzacions\nPlanning general estiu\nPublicada el 4 maig, 2022 per XIXELL\nBona tarda famílies, infants i joves\nA continuació, us deixem el planning general de tots els casals. Més endavant, us anirem detallant les sortides, les piscinies i activitats!\nEstigueu atentes a totes les nostres xarxes!\nComença el compte enrere…!\nExcursió del Tercer Trimestre, cancel·lada!\nAjuda amb 1€ al mes a les famílies que no poden pagar les colònies i campaments!\nQue es mou per l'Hospitalet?\nConsell de la Joventut i l'Esplai de l'Hospitalet\nL’Observatori de la Infancia L’H\nREUNIÓ INFORMATIVA CASALS D’ESTIU\nPLANNING CASAL DE SETEMBRE\nPLANNING SETMANA 5 – CASAL D’ESTIU\nPLANNING SETMANA 4 – CASAL D’ESTIU\nPLANNING SETMANA 3 – CASAL D’ESTIU\nAquesta web utilitza cookies pròpies i de tercers per millorar la teva experiència de navegació i realitzar tasques d'anàlisi. En continuar navegant entenem que acceptes la nostra Política de Cookies. Acceptar Llegir més


Repte: consumir menys energia! | Institut Quatre Cantons del Poblenou\nL’alumnat del BRC 4.2 Sumem Energies ha estat treballant sobre l’energia que utilitza. Han après de quines fonts primàries s’obté i com es genera a les centrals elèctriques. També han après les conseqüències que té generar electricitat.\nTot seguit han investigat i calculat quanta electricitat gastem en diverses aules, a partir de les corbes de càrrega que ens proporciona la companyia elèctrica i també mesurant el consum dels diversos aparells amb un wattímetre.\nTambé han fet servir luxòmetres per determinar si les aules estaven ben il·luminades.\nAmb tot aquest treball han pogut comprovar que:\nen moltes aules hi ha fluorescents convencionals i no de tecnologia LED que, per tant, tenen més potència.\ntambé han vist que, en les aules petites, gastem més energia de la necessària perquè estan sobreil·luminades.\nen la majoria d’aules, els ordinadors, projectors, pantalles, etc. queden encesos o en standby a la nit i els caps de setmana, consumint una energia innecessària.\nA partir d’aquest diagnòstic s’han proposat dos reptes:\nPrimer repte: Reduir el consum elèctric provinent de la il·luminació.\nLa solució que hem trobat és treure alguns fluorescents en els espais sobreil·luminats i iniciar un pla al centre per canviar els fluorescents convencionals per fluorescents LED que tenen menys potència i consumeixen, per tant, menys electricitat.\nSegon repte: Reduir el consum elèctric a les nits i els caps de setmana.\nAixò ho han aconseguit instal·lant uns temporitzadors i unes regletes a diverses aules.\nUn temporitzador és un aparell que es pot programar per tal que encengui i apagui els aparells que s’hi endollen de forma automàtica a les hores que es vulgui. Els han programat perquè s’encenguin a les 8:00 i s’apaguin a les 19h els dies feiners i perquè no s’encenguin els caps de setmana. D’aquesta manera aconseguim consumir menys energia durant les hores que no hi ha ningú a l’institut.\nAmb aquesta petita acció esperen que, per curs escolar, arribem a estalviar 99,36 kWh per aula.\nHan aconseguit doncs, els seus reptes: reduir el cost de la factura de la llum i també reduir la contaminació i els gasos d’efecte hivernacle emesos per les centrals elèctriques i que contribueixen al canvi climàtic.\nUs deixem amb uns petits vídeos que també us poden ajudar a aplicar aquestes mesures a casa!\n“Sumem Energies” és una microxarxa del programa Escoles+Sostenibles de l’Ajuntament de Barcelona.


Walk In Place Udontani Udon Thani Tailàndia - Ofertes d'hotels amb els MILLORS DESCOMPTES EN LÍNIA\n48 moo1 Udon-Chiangyuan, Amphur Muang, Udon Thani, Tailàndia, 41000 - Veure al mapa\nTé alguna pregunta per a Walk In Place Udontani?\nMés informació sobre Walk In Place Udontani\nSi busques un allotjament ben situat a Udon Thani, no busqui més, el Walk In Place Udontani és el lloc ideal. A només 1.3 km del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nTot esforç és poc perquè els hostes es trobin còmodes, motiu pel qual l'allotjament compta amb el millor en serveis i comoditats. Wi-Fi gratuït en totes les habitacions, servei d'habitacions 24 hores, servei de neteja diari, recepció 24 hores, Zones públiques amb Wi-Fi són només algunes de les comoditats que fan que Walk In Place Udontani sigui diferent dels altres hotels de la ciutat.\nWalk In Place Udontani té 12 habitacions, totes amoblades amb gust per tal d'oferir comforts com televisió de pantalla plana, cafè instantani inclòs, te inclòs, beguda de benvinguda gratuïta, mirall. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Udon Thani, el Walk In Place Udontani és el lloc perfecte per una estimulant i emocionant escapada.


El Doctor Padrós fa aquesta advertència sobre les trobades de Nadal - XCatalunya.cat\nEl president del Col·legi de Metges de Barcelona, Jaume Padrós, ha advertit que la manca de compliment de les mesures de seguretat sanitària i les grans trobades, com dinars i sopars d’empresa, poden derivar en un augment dels casos de covid-19 per Nadal. En una entrevista a Rac1, ha assenyalat que durant aquests dies de pont s’ha trobat “molts espais on el manteniment de la distància no s’està fent”.\nEl fet preocupa Padrós, “sobretot venint ara les vacances i festes de Nadal” perquè preveu trobades sense l’espai necessari i sense mascareta. “Em fa témer que els contagis pugin”, ha resumit. Alhora, també ha dit que està “contentíssim” amb l’ampliació de la necessitat del certificat covid. El president del col·legi de metges ha expressat preocupació perquè si els contagis pugen, “les dinàmiques” condueixen a “més pressió al sistema sanitari i més incomoditats per a tothom, però també més malalts i potencialment més greus”, ha alertat.\nTags: Nadal, Padrós\nAnterior L’OMS diu això sobre la vacunació obligatòria\nNePròximxt [VÍDEO]: Gerard Quintana parla clar sobre la llengua al FAQS i el llirisme s’espanta perquè “no s’ofengui ningú”\n1 pensa en “El Doctor Padrós fa aquesta advertència sobre les trobades de Nadal”\nRetroping: Èxit d'Elena Gadel a xarxes amb aquesta publicació amb la seva família - XCatalunya.cat


Restriccions durant les nits del 2 al 6 de juliol per les obres d'ampliació de la C-58 - Canal Terrassa\nCarme ContrerasData: 04/07/18\nImportants retencions a primera hora del matí d’aquest dimecres a la C-58. El motiu són les obres d’ampliació i millora dels accessos que han començat aquesta setmana entre Terrassa i Badia del Vallès. Els treballs, que duraran un any, es concentren aquests dies durant les nits. Això implica restriccions en el tronc de l’autopista i en algunes entrades i sortides, en sentit Barcelona.\nDurant els propers 12 mesos, les afectacions seran importants. Els carrils de circulació i els vorals seran més estrets, es reduirà la velocitat màxima permesa a 80km/h i els vehicles pesants no podran fer avançaments.\nEntre Terrassa i Sant Quirze, s’eixamplarà la calçada per a formar un tercer carril de 4km al tronc de l’autopista. També es farà un quart carril discontinu per facilitar les incorporacions i sortides de la via.\nEntre Sabadell i Badia, es donarà continuïtat als ramals de l’enllaç de Sant Pau per a formar dos carrils més per facilitar els canvis de carril i fer-ho amb més seguretat.\nAquesta actuació a la C-58, que duu a terme el Departament de Territori i Sostenibilitat, té un pressupost de 17 milions d’euros i ha de permetre millorar la fluïdesa en la circulació d’aquesta autopista.\nTags: afectacions al trànsitBadia del Vallèsc-58Departament de Territori i Sostenibilitatobresrestriccions a les nitsterrassatreballs d'ampliació\nSet escoles de la ciutat ja participen dels ‘patis oberts’ fins al 31 d’octubre


Va de teca: Triumvirat a l'Escala, el garum\nEl garum és una salsa feta a partir de vísceres fermentades de peix. A l'antiga Roma era considerada un aliment afrodisíac al qual només hi accés els alts estrats socials. En lloc de fer servir la sal utilitzaven el garum per proporcionar gust salat als aliments.\nAquí us deixem algunes fotos d'una parada que elaborava el garum i mostrava les espines del bacallà, la salaó, la moixama i les arengades.\nTot ben decorat i ambientat en l'època romana. Una fira molt bonica que es ocupa diferents emplaçaments de l'Escala, des d'Empúries fins a Riells.\nAls carrers del poble s'hi troben les parades d'artesania i alimentació principalment. Trobem embotits, pans, formatges i dolços. Nosaltres ens vam deixar delectar per una parada que venien cocos, que tant li agraden a en Ramon. En vam comprar 12 de xocolata i que bons que eren, ja els tenim fitxats!!!\nMenjats vora la mar, en un esplèndid dia i com a colofó final del cap de setmana ;)\nUnknown 21/5/13 20:34\nMolt interesant, el garum!! i molt interesant que es vulgui recuperar.\nTapa't de tapes 22/5/13 7:44\nNo havia sentit parlar mai del garum. Gràcies per compartir-ho, Lídia!


TAC12 TV - Les reserves turístiques augmenten un 12% i es preveu una Setmana Santa històrica\nLa setmana que ve iniciem una Setmana Santa que feia anys que no queia tan tard al calendari. Aquesta tardança pot ser sinònim de millor clima i això es nota en les previsions d’ocupació turística per aquests dies a la Costa Daurada. De moment les reserves hoteleres ja han notat un increment i es preveu una Setmana Santa històrica pel que fa al turisme de costa.\nPerò no només la Setmana Santa pot ser de rècord. Des del sector hoteler apunten que aquest 2019 pot superar les expectatives i aconseguir xifres que mai s’han assolit. De moment els tres primers mesos de l’any s’han tancat amb un increment turístic.\nLa Costa Daurada es veu afavorida de moment pel mercat britànic, que està comprant les vacances molt anticipadament pel Brexit, per si es devalua la lliura. A més, també es preveu un increment de turistes russos, una recuperació que podria tornar a fer assolir la xifra rècord del 2014, quan un milió i mig de russos van visitar la Costa Daurada.\nMés en aquesta secció: « CB Salou - Salt (69-77) Pere Lluís Huguet serà el cap de llista de Ciutadans a Salou »


Sin categoría archivos - Galeria Jordi Barnadas\n“Menorca de prop” Exposició individual de la pintora catalana Maria Perelló a la galeria Jordi Barnadas de Barcelona\nDel 17 de setembre al 10 d’octubre del 2020.\nLa galeria Jordi Barnadas obre temporada amb una exposició que la genial pintora Maria Perelló dedica a Menorca. L’artista presenta més d’una trentena d’olis sobre tela o fusta de mitjà i petit format pintats durant els darrers dos anys. Són, en la seva majoria, paisatges que ens transmeten aquella sensació de calma i pau tan pròpia de l’illa Mediterrània. L’horitzó, el cel, el mar, la sorra, els pins i les ombres centren l’interès compositiu de l’artista. El turquesa de l’aigua i la llum càlida i acollidora del sol esdevenen els protagonistes indiscutibles.\nPerelló va començar a exposar a escala nacional a partir del 1996, amb la galeria Jordi Barnadas hi col·labora des del 2003 i aquesta és la seva cinquena exposició individual a la galeria barcelonina. Internacionalment exposa des del 2011 en importants galeries i fires d’art d’arreu del món. Amb una llarga i exitosa trajectòria artística, podem considerar a Maria Perelló com a una de les grans exponents de la pintura figurativa del nostre país.\na la fotografia: Jordi Barnadas i Maria Perelló\nStefan Zweig i Manuel Castro\nLa Vanguardia evidencia el fet que l’obra de l’artista Manuel Castro il·lustra a la perfecció l’amor pels llibres de l’escriptor Stefan Zweig.\nClick aquí per llegir la notícia.\nObra en portada: El escritor.\nUs comuniquem la mort d’un dels nostres artistes més estimats que va exposar per primera vegada amb nosaltres ja el 1993.\nManuel era un excel·lent artista i una gran persona, culta i entranyable. Anar a visitar el seu estudi era sinònim d’interessants converses sobre el món de la pintura, de la política i de la cultura en general.\nCòrdova, 1944 – Barcelona 2020.07.21\nVivia a Barcelona des de 1952.\nManuel Castro, pintor i gravador va ser un artista singular en el panorama català. Per generació hauria d’haver treballat l’abstracció, però ell tossut, va fer un camí cap a una figuració personal i narrativa.\nEstudiós de la color i bon coneixedor de la història de l’art, els seus personatges d’esperit nostàlgic, podrien ser ell mateix (gran lector i viatger) semblen viure en un món atemporal i de vegades surrealista.\nLa revista Museum Week ha entrevistado a uno de nuestros artistas: Sergi Cadenas.\nClick aquí per llegir-ne més. (només disponible en anglès) (es recomana obrir el link amb un navegador diferent a Google Chrome)\nEl diari La Vanguardia parla sobre l’última exposició de Didier Lourenço a la nostra galeria: La primavera robada.\nLa galeria Jordi Barnadas exposa les darreres obres pintades pel barceloní Didier Lourenço sota el títol “La primavera robada” fent al·lusió al cent de dies que vàrem viure confinats. Són quadres que tracten de combatre la tragèdia provocada pel coronavirus amb una paleta de cromatismes càlids que transmeten optimisme i amb una dona que protagonitza uns fets quotidians i que aspira a fer de la vida en un viatge.\nL’artista Philip Stanton ens explica quines sensacions voldria transmetre als ciutadans barcelonins amb el mural que ha pintat a l’estació de metro Guinardó / Hospital Sant Pau (L4).\nPoden veure el vídeo fent click aquí.\nArticle publicat per On diseño sobre Didier Lourenço i la seva exposició individual a la nostra galeria.\nPot llegir-ne més fent click aquí.\nArticle publicat per On diseño sobre Bea Sarrias i la seva exposició individual a la nostra galeria.


El derbi l'Albi-Juneda, suspès al temps de descompte | Notícies | SomEsports\nDilluns, 11 de de febrer de 2019 - Juneda\nEl derbi l'Albi-Juneda, suspès al temps de descompte\nL'àrbitre va prendre aquesta decisió arran de les protestes del Juneda per l'expulsió d'un dels seus jugadors. La Federació ha de decidir si dona per vàlid el 2-1 del marcador o fa jugar els tres minuts restants.\nEl derbi de Segona catalana de futbol masculí que disputaven ahir l’Albi i el Juneda, tercer i quart classificats, respectivament, no va poder acabar, tot i haver-se jugat més dels 90 minuts reglamentaris. Quan se’n portaven 7 dels 10 que havia afegit l’àrbitre, amb 2-1 al marcador, aquest va decidir suspendre el partit arran de la trifulca dels jugadors junedencs vers el col·legiat per l’expulsió per segona targeta groga a Oriol Masbernat, que suposava l’expulsió d’un dels ‘rojos’ destacats.\nFins aleshores, el partit havia començat amb el Juneda avançant-se al minut 11, amb un gol de Joel Guitart. Un minut abans del descans, Eduad Guasch aconseguia l’empat a 1 i Francesc Salat materialitzava la remuntada al minut 72. En aquell moment, l’entrenador del Juneda, Albert Pérez, va ser expulsat amb roja directa. Cinc minuts després, l’expulsat seria el jugador albinenc Salat.\nEl resultat del derbi, per tant, no compta de cara a la classificació, que de moment es manté igual que la jornada anterior, i els dos clubs resten pendents del que pugui decidir la Federació, si dona per bo el resultat o si fa jugar els tres minuts que quedaven per al final. En cas de pujar el 2-1 al marcador, l’Albi empataria a punts amb el segon classificat, mentre que el Juneda es mantindria quart, a l’haver perdut els seus perseguidors immediats.


El Trueta posa en funcionament una cabina de fototeràpia d’última generació per al tractament de malalties de la pell | ICS Girona\nEl Trueta posa en funcionament una cabina de fototeràpia d’última generació per al tractament de malalties de la pell\nA partir del mes de març, funcionarà matí i tarda i la utilitzaran una cinquantena de pacients cada dia, especialment per tractar la psoriasi\nAquest mes de febrer, l’Hospital Universitari de Girona Dr. Josep Trueta ha posat en funcionament una cabina de fototeràpia d’última generació per al tractament de diverses malalties de la pell. El pacient hi està dempeus mentre l’aparell emet radiacions ultraviolades de diferents tipus i intensitats, a través de diverses làmpades de dos metres d’alçada que permeten una irradiació homogènia a tot el cos.\nEl sistema està monitorat en tot moment des d’un ordinador controlat per professionals d’infermera del Servei de Dermatologia.\nEs tracta de l’aparell de fototeràpia més evolucionat de la Regió Sanitària, que es destina al tractament de diverses malalties cutànies que tenen en comú un origen inflamatori, autoimmunitari o tumoral. Està especialment indicat en les formes extenses de malalties freqüents, com la psoriasi o l’èczema atòpic. També s’hi poden tractar pacients amb moltes altres afectacions de la pell, ja que el tractament s’adequa a les necessitats de cada usuari.\nA partir del mes de març, el Gabinet de Fototeràpia funcionarà matí i tarda i es calcula que hi passaran una cinquantena d’usuaris cada dia. Els que hi acudiran més freqüentment són els pacients amb psoriasi, una malaltia que afecta el 2 % del total de la població.\nFotografies per descarregar:\nEquip de professionals que composen el Gabinet de Fototeràpia


Cirque Aïtal presenta l’espectacle de circ contemporani Saison de Cirque - SIESTV\n25 nov. 2021 Cirque Aïtal presenta l’espectacle de circ contemporani Saison de Cirque\nPosted at 00:59h in Escenaris by siestv\nRedacció.- La companyia francesa Cirque Aïtal estrena a l’Estat, en el marc del festival Temporada Alta, la seva producció Saison de cirque. Coproduït pel festival i el projecte transfronterer Pyrenart, l’espectacle es veurà durant quatre dies en una gran carpa instal·lada al recinte de La Copa, a la Devesa de Girona.\nL’espectacle, que tracta de la vida d’un circ itinerant, explica l’essència del circ a través de números i tècniques clàssiques com el cos a cos, el banquet, la barra russa, la volta eqüestre i els malabars, de la mà de 9 artistes d’excel·lència i una banda de música en directe. El muntatge explora la història i la tradició circense a partir de la seva pròpia experiència: com és una temporada de circ, què implica viure entre bastidors, com s’adapten a les estacions canviants i com és el seu aspecte cíclic.\nEl francès Victor Kathala i la finlandesa Kati Pikkarainen van fundar la companyia el 2004 i des d’aleshores han conegut tota mena d’intèrprets i artistes amb qui han compartit la passió pel circ. Ara aquests viatges i aventures són el centre d’aquesta creació, que reuneix sota una única carpa una gamma de talents i estils.\nEls autors de l’espectacle, i també fundadors de la companyia, han creat aquest muntatge per explicar tots els detalls d’aquest ofici forjat a partir del circ tradicional i del contemporani. Ho fan amb gran delicadesa, al ritme d’un fals entrenament i amb una comèdia repetitiva.\nDes del naixement de la companyia Cirque Aïtal el 2004 han rodat per tot França i altres països europeus amb les seves propostes. Han rebut una medalla de plata en el Festival Muncial del Cirque de Damain a París i han treballat amb companyies de circ com la finesa Circo Aereo i la suïssa Circus Monti. També han actuat a Louisiana Circus, al Festival Internacional d’Hèlsinki i al Grande Halle de la Villette de París. Amb la seva darrera producció, Pour le meilleur et pour le pire, han visitat diversos països europeus i han actuat a l’altra banda de l’Atlàntic.\nAquest espectacle forma part de la programació que Temporada Alta ofereix dins el marc de de la trobada de la Xarxa Internacional per a les Arts Escèniques Contemporànies (IETM) que de dijous a dissabte acollirà a Girona uns 150 professionals procedents de 18 països.\n25 de novembre a les 20 h\n26 de novembre a les 20 h\n27 de novembre a les 18 h\n28 de novembre a les 18 h


Quan opinem sobre una peça informativa, ja sigui una notícia, un reportatge o una entrevista, el contingut és l’eix central de la crítica. El format, però, sol passar desapercebut mentre que condiciona tant o més la qualitat de la informació que rebem.\nQui ha fixat que una notícia de televisió hagi de durar com a molt 1,30 minuts? Qui justifica que un tall de veu no pugui superar els 30 segons? Qui pot explicar un conflicte en base a titulars de 60 caràcters?\nS’ha generat un model informatiu genèric, sobretot a la televisió, que té més en compte l’estètica audiovisual i no avorrir l’espectador que la qualitat informativa. Unes rutines productives que tendeixen a desvirtualitzar les múltiples cares d’una realitat actual. I és que, entre d’altres i en general, els manca una bona contextualització per entendre i relacionar allò que s’intenta explicar.\nÉs el que comporta la mercantilització de la informació en els mitjans genèrics. Inputs constants, titulars ràpids, informació immediata, i finalment vendre visualitzacions i visites, com més millor.\nM’han repetit per activa i passiva que una notícia de 2 minuts avorreix, que no pot emetre’s i que cal reduir-la. Tu, com a professional, estàs segura i consideres que en aquella peça en concret calen dues, tres o cinc fonts per contrastar millor el tema, per matisar-lo, per dotar-lo del que defuig del blanc o negre, però no pot ser. N’has de sacrificar alguna perquè preval més la durada de la notícia que el que s’hi explica.\nUn exemple bàsic es repeteix cada dimarts al vespre al Telenotícies de TV3. En un minut repassen les rodes de premsa de tots els partits polítics que tenen representació al Parlament en què analitzen l’actualitat política. Són unes valoracions que comencen a mitja tarda i s’allarguen fins el vespre i, tanmateix, es considera que en 60 segons es poden recollir i sintetitzar adequadament. Per desgràcia, aquest és un exemple dels mil i un que podríem comentar.\nSovint es justifiquen aquestes limitacions apel·lant al gust de la gent. Però, tenim una exclusiva: aquest gust no és natural ni biològic. I tenim l’obligació de transformar-lo per garantir una societat amb capacitat de decisió fonamentada, perquè té les eines. La comunicació genera organització. I sí, veiem que hi ha qui sap créixer arran de les mancances del format genèric dels mitjans actuals. Qui pretén guanyar-se l’escenari polític a base d’indefinició també s’aprofita d’aquestes escletxes. Conseqüentment, mentre disminueix la qualitat informativa, el populisme creix a cops de titulars buits però que venen discurs fàcil i ambigu i que nosaltres reproduïm.\nConsidero que aquest és un camp de batalla en què cal incidir dia rere dia. Les rutines que critico s’adopten sense qüestionar en qualsevol redacció, sense cap mala fe evidentment. Es treballa així i és com fer ciment o una base de pa de pessic. Però en el periodisme de qualitat, i entenent-lo com a servei públic, no funciona cap recepta preestablerta. La realitat és complexa com ho ha de ser la forma per fer-la arribar a qualsevol persona que ho vulgui.\nLa premsa ha mort. Visca la premsa! de Pascual Serrano


La cultura no val res? | L'opinió d'Oriol Puig - La Tornada\nLa cultura no val res?\nBona pregunta, no? Sovint anem presumint de què a Catalunya tenim una gran cultura que ha fet del nostre país el que és (jo ho crec així). Sabem també que la cultura és un dels pilars de l'estat del benestar. Ara la pregunta: com a societat fem prou per què la cultura segueixi sent un puntal?\nLa cultura té molts camps, avui parlaré de la música ja que la revista és musical. Crec que no descobreixo res a ningú si dic que vivim un moment on la música catalana està a un nivell tècnic i musical com pocs cops hem estat. Tenim moltes propostes musicals i d'un nivell envejable. Els artistes estan a l'alçada i disposats a tirar del carro, però no sempre és tot. Cal que els consumidors de música hi donem un cop de mà.\nT'has preguntat mai quantes hores hi ha de feina darrera de cada cançó? Des de la primera idea del compositor fins que la gaudeixes en un concert, per exemple; O t'has plantejat quanta gent ho ha fet possible? Des de la pròpia banda i el seu staff, fins als organitzadors del concert.\nLes hores i la feina de la gent, per molt projecte propi que sigui, tenen un preu i sembla que en aquest món, molts cops s'oblida. Fa unes setmanes l'Ajuntament de Barcelona ens va sorprendre a molts oferint a bandes emergents tocar gratis per Hotels privats de la ciutat a canvi de sopar. Un insult.\nEl que em va fer més ràbia és que això es vehiculava a través del concurs Brot, de música emergent de Barcelona. Una idea genial del CJB que sembla que a alguns molesta ja que inverteixen uns diners que “es perden” (o això diuen alguns).\nNo podem permetre que aquesta idea segueixi endavant. Els músics i el seu staff han de cobrar el que es mereixen per la feina que fan. Que ningú no dubta que un quadre s'ha de pagar? Doncs aquí hauria de ser el mateix, la cultura té un preu i cal que es pagui a qui la fa possible.\nAmb això no vull dir que a cada concert s'hagi de pagar entrada, ni molt menys. Per què, realment no pagues als concerts que no compres entrada? Els concerts d'entrada gratuïta es paguen amb els diners que posen les administracions públiques amb els teus impostos o amb el que es gasta la gent a les barres, per tant també ho pagues.\nResumint i concluint, cal dignificar el sector, cal que la gent cobri el que es mereix, sinó arribarà un dia que trobarem a faltar la música als carrers, places, teatres i sales de concert, cosa que no ens podem permetre.\nAh! I si el concert és gratuït, almenys consumeix a la barra, que sinó l'any vinent potser et quedes sense concert ;)\nQuè serien les festes majors sense les atraccions, les tómboles, les curses de camells o els pesca-ànecs? Segur que tots hi heu passejat alguna vegada o altra. I, possiblement, hagueu acabat amb mal de cap. Música a tot drap, sense cap criteri ni la més mínima coordinació entre atraccions. A Girona fa uns anys que van aconseguir resoldre-ho creant un fil musical únic i aconseguint que la gran majoria de les atraccions s'hi connectessin. Un fil musical, a més, en català.\nSentir música en català -o catalana, en aquest cas és indiferent- enmig del recinte d'atraccions d'una festa major és pràcticament impossible a la majoria de ciutats catalanes. Gràcies a la feina de picar pedra d'algunes persones amb noms i cognoms, però, a Girona s'ha aconseguit trencar aquesta dinàmica. Persones que s'han dedicat a elaborar un fil musical complet i variat i que han aconseguit convèncer els firaires -de vegades un per un- perquè s'hi connectin. En aquest cas, val a dir que gran part del mèrit és de l'activista Jaume Piquer.\nPotser són només petites accions, detalls amb què segurament hi ha visitants de les Fires que no s'han ni fixat, però són aquesta suma de petites coses les que acaben donant valor a la cultura i la música. Aconseguir que la música de casa nostra es pugui anar fent un lloc en aquells espais on tradicionalment no hi tenia la més mínima presència és una petita victòria i val la pena reconèixer l'esforç i la dedicació d'aquelles persones imprescindibles que ho fan possible.\nLa banda barcelonina celebra 10 anys amb un concert per emmarcar.\nUn any més, les atraccions de les Fires han apostat per un fil musical en català.\nTot i fer prop de 80 concerts aquest 2016, els valencians no figuren, incomprensiblement, entre els nominats als premis ARC.\nEls valencians acaben de tancar gira però no s'aturen i la setmana vinent entren a gravar nou disc.


Reñé avisa els concessionaris de tractors del seu error d'evitar la Fira de Mollerussa (Lleida)\nActualizado 24/02/2012 19:41:59 CET\n"No cal anar a Saragossa per veure junts tots els concessionaris"\nEl president de la Diputació de Lleida, Joan Reñé (CiU), ha avisat aquest divendres els concessionaris de tractors que s'equivoquen en no participar a la fira agrària Sant Josep de Mollerussa que es farà entre els dies 17 i 19 de març.\n"Si es vol comprar un tractor tenim els millors concessionaris de les millors marques en les nostres comarques, no fa falta que per veure'ls tots junts hàgim d'anar a Saragossa", ha assenyalat Reñé.\nReñé ha afirmat que el fet que empreses expositores de tractors hagin decidit no anar a la Fira de Sant Josep de Mollerussa, una de les més importants del sector agrícola que se celebren a Catalunya, ha generat "malestar".\nPer aquest motiu, ha indicat que plantejarà una reunió la setmana que ve amb l'alcalde de Lleida, el socialista Àngel Ros, i amb l'alcalde de Mollerussa, Marc Solsona (CiU), per unir esforços i "garantir la continuïtat, la viabilitat i la consistència de dos de les fires més importants del sector agrícola, com són la Fira de Sant Josep i la Fira de Sant Miquel".\nReñé ha explicat que els ajuntaments, els ens locals i la Diputació de Lleida "estan fent un esforç important en aquest període de crisi econòmica per fer possible que les fires del territori siguin una realitat", i ha demanat responsabilitat als sectors de maquinària.


Denuncien a Antiviolència càntics durant el Zaragoza-Osasuna\nLes dues aficions es van insultar\nActualitzada 19/10/2017 a les 19:10\nLa Lliga de Futbol Professional (LFP) ha denunciat al Comitè de Competició de la Real Federación Española de Fútbol (RFEF) i a la Comissió Antiviolència càntics que es van produir durant el Zaragoza-Osasuna, corresponent a la desena jornada del campionat de Lliga de Segona Divisió A, i que va acabar amb empat a un gol.\nConcretament, la LFP denuncia que uns 150 aficionats locals, ubicats a la graderia de Tribuna Nord, van entonar durant quatre segons «tots a una, p... Osasuna», sense que la resta d'aficionats continuessin amb els càntics. En el minut 42, es va repetir aquest crit, i en aquesta ocasió una part de l'afició, situada a diverses zones de l'estadi, sí que el va secundar.\nEn els minuts 43 i 57, uns 450 aficionats visitants, sempre segons la LFP, van cantar durant uns 20 segons «la Romareda, puta pocilga, donde se juntan ligallo y policía, que puto olor, que porquería, con una bomba todo aquello volaría, una explosión, de goma 2, y que le den por culo a Aragón, Osasuna, que se la goza, viendo quemarse a esa puta Zaragoza, oeoeoeo oeoe oeoeoeoeoeoe».\nA banda, també es recull que, en el minut 79 de partit, i depsrés d'una falta comesa per un jugador local sobre el porter visitant, uns 150 aficionats locals van cridar, durant uns deu segons, «písalo, písalo».\nCaldrà esperar a veure si algun dels dos clubs, o els dos, reben una sanció econòmica pels fets.


Notícies - El Síndic i Sorea s'uneixen per fer més fàcils les reclamacions del rebut de l'aigua\nEl Síndic i Sorea s'uneixen per fer més fàcils les reclamacions del rebut de l'aigua\nL'Oficina del Síndic de Greuges registra 645 actuacions en els últims quatre anys ( 9/oct/17)\nEl director de concessions de Sorea, Ramon Albareda, el Síndic de Greuges, Ramon Palacio i el defensor del client, Sergio Sanchís\nel 10/mai/18 Clara Ontañón Societat PDF\nEl defensor del poble i la concessionària de l'aigua, Sorea, definiran actuacions i terminis per mediar en les reclamacions sobre la gestió de l'aigua. La iniciativa, resultant d'un conveni signat aquest dijous, permetrà establir un protocol de relacions en matèria de sol·licitud d'informació i reclamacions presentades al Síndic per clients de l'empresa. L'oficina també atendrà les persones amb vulnerabilitat a les quals se'ls hagi tallat l'aigua per impagament.\nEl conveni, amb una durada de dos anys, permet tenir un canal directe de col·laboració amb l'empresa. El Síndic de Greuges, Ramon Palacio, ha explicat les facilitats que proposa el text per al ciutadà.\nLes responsabilitats del Síndic estan clares i ara publicitant que tenim aquest conveni facilitem que la gent que tingui un problema amb l'aigua pugui venir per aquí.\nEl document explicita que les reclamacions que arribin al Síndic amb relació als serveis de Sorea seran enviades a un defensor del client que l'analitzarà per donar una resposta ràpida i orientar una negociació amb Sorea. La responsable de clients de Sorea, Imma Bermúdez, ha declarat que l'empresa pretén evitar que el conflicte amb el client arribi a l'àmbit jurídic.\nEl que pretenem és sempre trobar llocs per evitar acabar amb un conflicte jurídic com més lligams tinguem amb el municipi, pel ciutadà molt millor.\nEl text assegura que les persones que es trobin en una situació de vulnerabilitat i Sorea li hagi tallat l'aigua potable per impagament podrà demanar empara al Síndic perquè suspenguin l'ordre de tall.\nPreguntats pels mitjans sobre el final de la concessió del servei el 2019, Sorea ha afirmat que la firma del conveni no té res a veure amb aquest fet.


[FOTOGALERIA] Protestes contra l’ampliació salvatge de l’aeroport de Barcelona La República\n[FOTOGALERIA] Protestes contra l’ampliació salvatge de l’aeroport de Barcelona\nFotos: @davidmelero__ Més de 400 persones es manifesten al Prat del Llobregat contra l’ARE Sud i l’ampliació de l’aeroport\nDenuncien que l’increment de terrenys urbanitzats malmetrà irreversiblement l’ecosistema del delta\nMés de 400 persones, segons els Mossos d’Esquadra, s’han manifestat aquest dissabte al migdia pels carrers del Prat de Llobregat per protestar en contra de les obres de la nova àrea residencial estratègica (ARE Sud) i l’ampliació de l’aeroport. La concentració ha sortit precisament de l’emplaçament on ja s’estan duent a terme els treballs i ha acabat davant de l’Ajuntament del municipi, després de resseguir els principals carrers de la localitat. El col·lectiu considera que l’impacte que tindran els treballs ja en marxa i la previsió de creixement de la infraestructura seran irreversibles, especialment en l’entorn de la Ricarda, una zona humida amb més de 300 anys d’història i que asseguren que és insubstituïble.\nEls manifestants s’han concentrat a la confluència de l’avinguda Onze de Setembre i la carretera de la Bunyola, on es troba un dels extrems on ja han començat les obres de la coneguda com a ARE Sud, una ampliació urbanística que denuncien que arribarà fins a 100 metres de la llera del riu Llobregat. “Le sobres afecten uns camps situats a l’Àrea Important per a la Conservació de les Aus i la Biodiversitat (IBA) 140 del delta del Llobregat”, assenyala Pere Bonet, portaveu de l’entitat ecologista Ni un pam de terra.\n“És important la defensa d’aquest espai des d’un punt de vista medi ambiental i paisatgístic, és un error per part de l’Ajuntament i la Generalitat que hagin iniciat les obres per edificar en aquesta zona”, afegeix Bonet. Per aquets motiu, fa més d’un any que han iniciat un conjunt de protestes, entre manifestacions, concentracions i una moció al ple de l’Ajuntament, entre d’altres, per reclamar la protecció de l’entorn natural.\nEl segon front és obert se centra en l’anunci d’AENA d’ampliar la tercera pista de l’aeroport, on si que coincideixen amb l’Ajuntament que cal evitar-ho. En aquest entorn es troba la Ricarda, una reminiscència de l’antic curs del riu Llobregat i amb 300 anys d’història.\n“És una zona humida, no un llac artificial, i és important conservar l’ecosistema, no es podria reproduir creant una altra llacuna al delta”, adverteix Bonet.\nManifestació pels carrers\nLa concentració ha iniciat amb el repartiments de carxofes conreades a l’entorn agrícola del Prat i lemes contra el president d’AENA, Maurici Lucena, i l’Ajuntament del Prat de Llobregat, entre d’altres. La meitat del recorregut ha coincidit amb el mercat ambulant, on hi ha simulat una parada on hi venien maons i ciment, en referència a l’expansió urbanística prevista al municipi.\nLa marxa ha acabat a la plaça de la Vila, davant de l’Ajuntament, on el col·lectiu s’ha concentrat i han fet explotar uns globus pintats amb motius que volien representar l’explosió urbanístic que està vivint la localitat.


Transparència-Recomanat – Consorci AOC\nD Í M N\nMyGov és el nou mòdul de carpeta ciutadana interadministrativa que ofereix l’AOC amb el servei de Seu electrónica i Transparència (Govern Obert), amb la qual donem un salt qualitatiu important per a millorar la informació dels tràmits d’una forma fàcil i àgil, amb un enfocament transversal i una visió centrada en la ciutadania. Concretament el […]\nServeis AOC e-TRAM: informació sobre els tràmits realitzats mitjançant la solució e-TRAM en qualsevol ens. e-NOTUM: consulta de totes les notificacions i comunicacions disponibles de totes les administracions amb una visió transversal. La consulta del contingut i pràctica de les notificacions electròniques es realitza dins del servei e-NOTUM. Via Oberta (traces): consulta de les traces […]


Mitjons de modal llisos\nMitjons de modal al turmell llisos.\nNegre Marí Marró\n66% Modal 31% Poliamida 3% Elastà\nMatèries tècniques Modal\nReferència 1510200.U .100\nEslip de MicroModal Air, una fibra cel·lulòsica lleugera i de tacte molt dolç. La màxima qualitat per al teu confort.\nJaqueta amb caputxa, Loungewear\nJaqueta esportiva realitzada amb teixit de modal i cotó orgànic perxat. Model obert amb cremallera, caputxa i butxaques. Teixit molt suau i agradable.\nPantalons llargs amb puny, Loungewear\nPantalons llargs d'estil esportiu fets amb teixit de modal i cotó orgànic perxat. Model amb cintura ajustable, butxaques i baixos acabats amb puny.\nPijama llarg de modal i cotó, Ashton\nPijama llarg de modal i cotó, samarreta oberta amb botons i butxaca, màniga llarga amb puny. Pantalons llargs estampats amb un dibuix corbater i amb butxaques.\nPijama llarg de modal amb estampat, Soft\nPijama llarg de modal, teixit molt sua, còmode i lleuger. Model de samarreta de màniga llarga i coll pic amb estampat geomètric a contrast combinada amb pantalons llargs de color llis a conjunt.\nPijama llarg de modal, teixit suau, còmode i lleuger. Model de samarreta de màniga llarga i coll rodó combinada amb pantalons llargs amb estampat floral a contrast.\nCalceta de microfibra molt suau. Disponible en negre, blanc i color pell. Molt confortable.\nPack de 3 parells de mitjons esportius al turmell. Els tres models tenen ratlles al puny USA, que li donen elasticitat i comoditat. Amb tractament Deodorant amb efecte antifongs, antibacterià i evita la mala olor de peus.


Ceillac Allotjaments vacacionals - Provença-Alps-Costa Blava, França | Airbnb\nLloguers vacacionals a Ceillac\nEls allotjaments vacacionals més ben valorats a Ceillac\n“Excel lent relació qualitat-preu en una molt bona ubicació. A prop de les botigues i a prop de diverses excursions. L'allotjament coincideix perfectament amb la descripció. Està molt net i està molt ben equipat. El llit és molt còmode, la ubicació és tranquil·la. Ens vam sentir a casa durant una setmana, amb amfitrions molt disponibles, però també molt discretes. Estem molt contents amb la nostra estada a Marie-Noëlle i Yves. Gràcies a ells.”\nEquipament i serveis que triomfen als allotjaments vacacionals a Ceillac\nAltres allotjaments vacacionals fantàstics a Ceillac\nSUPERANFITRIÓNPrivate room4.83 (103)\nBloc sencer4.73 (11)\nSUPERANFITRIÓNApartament sencer4.68 (106)\nSUPERANFITRIÓNBloc sencer4.94 (18)\nCaseta sencera5 (14)


Avui dimecres 2 de juny s'han obert les inscripcions telemàtiques de la pròxima xerrada de cicle 'Maternem a Abrera' sobre primers auxilis infantils\nDes de l'Ajuntament d'Abrera es dona continuat al cicle de xerrades anomenat “Maternem a Abrera” per a famílies amb nadons de 0-2 anys. La tercera trobada sota el títol “Primers Auxilis Infantils” de la mà de Bernat de Pablo, metge de família, tindrà lloc el proper dimecres 16 de juny a les 18.00 h a la Casa de Cultura (c. Federico García Lorca, 17) i les inscripcions ja estan obertes.\n“Primers Auxilis Infantils” és la tercera proposta del Maternem a Abrera. Serà una proposta teòrica i pràctica on s’explicaran tècniques de desobstrucció de via aèria, reanimació cardiopulmonar bàsica i pautes davant accidents infantils freqüents com ennuegament, cremades, traumatismes de crani, convulsions, desmais, intoxicacions, etc.\nPodeu fer les vostres inscripcions per la xerrada “Primers Auxilis Infantils” a partir de les 12 h fent clic aquí.\nEls dimarts 4 de maig i 25 de maig es van realitzar la primera i la segona xerrada del cicle de xerrades de "Maternar a Abrera" a les 17.30 h a la Casa de Cultura amb molt bona acollida i participació.\nEs podran inscriure a cada espai un màxim de 4 persones del mateix grup bombolla.Reserveu entrades per cada persona adulta i infants que assistiran a cada espai (un seient per cadascú/una).\nL’accés es realitzarà amb entrada esglaonada.\nA l'entrada del recinte, caldrà presentar l'entrada en format digital o en paper mitjançant uncodi QR que haureu rebut adjunt al correu. En tot moment, serà obligatori l'ús de mascareta, l'ús de gel hidroalcohòlic, i s'haurà de respectar la distància de seguretat entre persones.\nEl projecte “Maternem a Abrera” compta amb una programació anual on s’abordaràn diversos temes especialitzats amb propostes dirigides a dones embarassades i famílies amb nadons de fins a 2 anys. Preneu nota!!


Detenen els atracadors d'una benzinera de Banyoles - Diari de Girona\nEls Mossos d'Esquadra també els investiguen pel robatori del vehicle que van utilitzar · Un dels detinguts ingressa a presó per ordre judicial\ne.b. 23.11.2020 | 23:48\nDetenen els atracadors d'una benzinera de Banyoles Diari de Girona\nEls Mossos d'Esquadra han detingut a Girona els dos presumptes atracadors d'una benzinera a Banyoles. Com va avançar Diari de Girona, encaputxats van atracar i amenaçar amb un tornavís l'empleat de l'establiment i van robar diners de la caixa.\nEls dos arrestats també estan investigats pel robatori del vehicle que van utilitzar per arribar a la benzinera. Un cotxe que la policia ha pogut recuperar. Un dels detinguts va ingressar a presó perquè comptava amb una ordre judicial pendent. Els detinguts són dos homes, de 28 i 44 anys, de nacionalitat espanyola, veïns de Figueres i Sant Feliu de Llobregat, a qui s'acusa de ser els presumptes autors d'un delicte de robatori amb violència i intimidació, i un delicte de furt d'ús de vehicle.\nEls fets es remunten pels volts de dos quarts de set del vespre del dilluns 16 de novembre, quan els Mossos d'Esquadra de la comissaria de districte de Banyoles van tenir coneixement que s'havia produït un robatori violent en una benzinera de la localitat, situada al carrer Llibertat. Dos homes van assaltar el treballador de l'establiment i el van amenaçar amb un tornavís per aconseguir la recaptació de la caixa enregistradora. Seguidament van fugir amb un turisme que havien aparcat a l'exterior.\nArran dels fets, i gràcies a la col·laboració ciutadana, la Unitat d'Investigació de Girona, amb l'estreta col·laboració de la comissaria de Banyoles, va treballar per identificar qui eren els lladres.\nDurant les indagacions, els investigadors va comprovar que el vehicle utilitzat constava com a sostret al carrer Carles Rahola de la ciutat de Girona el 15 de novembre, el dia abans del robatori violent. Els Mossos van poder recuperar el cotxe dos dies després del robatori a Girona. El dia 18 de novembre la investigació va donar els seus fruits. Els dos presumptes lladres van ser localitzats a Girona i van ser detinguts per la seva presumpta relació amb el robatori del vehicle i de la benzinera.